เสนอแนะไปยังท่านผู้ว่าฯ ว่าท่านน่าจะต้องเชิญผู้ประกอบการทำหมู่บ้านจัดสรร คอนโด อาคารต่างๆ ให้มารับทราบว่าป้ายโฆษณาแบบใดผิดกฎหมาย แบบใดทำได้ และขอความร่วมมือตัดลดงบประมาณป้ายโฆษณาที่ผิดกฎหมายออกเสีย แม้ผู้ประกอบการเหล่านั้นจะปฏิเสธว่าไม่ใช่ป้ายของเขา ถ้าจับไม่ได้คาหนังคาเขา  ก็ทำไปในทางหนึ่งให้รับรู้รับทราบ กดดันเรื่องความรับผิดชอบต่อสังคม นำเรื่องจริยธรรมของแต่ละองค์กรมาขับเคลื่อน เพราะเชื่อว่าผู้ประกอบการทุกแห่งคงให้นโยบายว่า เคารพปฏิบัติตามกฎหมาย แต่ในทางปฏิบัติ ก็เห็นปัญหาป้ายโฆษณาคาราคาซังมา แบบนี้ จริงๆ แล้วกล้องวงจรปิดรอบ กรุงเทพมหานครก็เยอะมาก ถ้าไล่กล้องต้องจับคนมาติดได้ กำชับให้ทำด้วยครับ ต้องทำทั้งด้านรณรงค์ขอความร่วมมือและปราบปราม เพิ่มความภี่ให้การรื้อทำลาย ส่งหน่วยงานตรวจสอบภายใน เข้าไปคอยตรวจสอบการปฏิบัติงาน ให้พนักงานกวาดขยะที่กระจายอยู่ทั่วกรุงเทพมหานคร ช่วยเป็นหูเป็นตา หากพบเห็นการติดตั้งป้ายบริเวณที่ตนเองกวาดอยู่ ให้ถ่ายรูป หรือจดเลขทะเบียนรถ หรือจดกล้องวงจรปิด และช่วงวันเวลา ให้เจ้าหน้าที่เทศกิจไปติดตามดำเนินคดี ใช้กล้อง AI ตามจับได้ไหม อย่างในภาพตัวอย่าง เขตภาษีเจริญ ก็พยายามรื้อถอนออกมาเรื่อย แต่เจ้าหน้าที่ก็ต้องมีวันหยุด แต่เมื่อถึงวันเวลาราชการ ก็ฝากเต็มที่ เอาออกรื้ออก ทุกเขต อย่าให้ผู้ประกอบการได้ประโยชน์จากการติดป้ายโฆษณาที่ผิดกฎหมายเลยครับ